open-index/open-wikipedia-markdown huggingface dataset:
Ռոջեր Էդենս

**Ռոջեր Էդենս** (, ), ամերիկացի կոմպոզիտոր, վերադաշնակող, պրոդյուսեր։

## Կենսագրություն
Ռոջեր Էդենսը ծնվել է Տեխասի Հիլսբորո քաղաքում՝ շոտլանդական-իռլանդական ընտանիքում։ Նա աշխատել է Բրոդվեյում որպես համերգավար և դիրիժոր։ Ռոջերը 1932 թվականին գնաց Paramount Pictures ստուդիո, Հոլիվուդում իր պրոտեկտոր Էթել Մերմանի հետ, ով կատարում էր նրա շատ երգեր։ 1935-ին նա միացավ MGM-ին` որպես երաժշտական ռեժիսոր և երբեմն էլ որպես կոմպոզիտոր և գործիքավորող, մասնավորապես, հեղինակեց շատ երաժշտական համարներ Ջուդի Գառլենդի համար։ Նա նաև դերասանական դեր է կատարել «Մեղեդի» մյուզիքլում (1936):

«Օսկարի» ռեկորդակիրը կոմպոզիտորների շարքում անընդմեջ մրցանակների քանակի համար  «Զատիկական շքերթ» (1948) կինոնկարների համար, «Ապամոնտաժումը քաղաքում »(1949 թ.) և «Էնին ստանում է ձեր զենքը»(1950) կինոնկարների համար։ Ընդհանուր առմամբ, Էդենսը 8 անգամ առաջադրվել է ամերիկյան կինոյի գլխավոր մրցանակին։ Ավելին, առաջին հինգ փորձերն անհաջող էին։

## Անձնական կյանք
Կալիֆոռնիա տեղափոխվելուց առաջ Էդենսը ամուսնացած էր Մարթա Լա Պրելի հետ, բայց երկարատև բաժանման պատճառով նրանց ամուսնությունը խզվեց։ Մինչ այդ նա արդեն խոստովանել էր Ջուդի Գառլենդին, որ ունի միասեռական հակումներ։ Նա երկար տարիներ կապ է ունեցել դրամատուրգ և սցենարիստ Լեոնարդ Գերշի հետ։

## Մահ
Նա մահացել է քաղցկեղից 1970 թվականի հուլիսի 13-ին, Լոս Անջելեսում։ Նա թաղված է Վեսթվու գերեզմանատանը։

## Ծանոթագրություններ

Կատեգորիա:Ամերիկացի կինոկոմպոզիտորներ
Կատեգորիա:Քաղցկեղից մահացածներ
Կատեգորիա:Օսկարակիրներ
Ջոն Լանդաու

**Ջոն Լանդաու** (, ), ամերիկացի կինոպրոդյուսեր։

## Կենսագրություն
Լանդաուն ծնվել է Նյու Յորքում` կինեմատոգրաֆիստներ Էդի և Էլի Լանդաուների ընտանիքում։ Կինեմատոգրաֆիայի ոլորտում մրցանակակիր է։

1990-ական թվականներին Twentieth Century Fox ընկերությունում գեղարվեստական ֆիլմերի արտադրության փոխնախագահ է։ 2009 թվականին ռեժիսոր Ջեյմս Քեմերոնի հետ թողարկել են «Ավատար» մարտաֆիլմը։

## Ֆիլմագրություն

* 2018 —Ալիտա։ Մարտական հրեշտակ — պրոդյուսեր, Ջեյմս Քեմերոնի հետ
* 2009 —Ավատար — պրոդյուսեր, Ջեյմս Քեմերոնի հետ
* 2002 — *Սոլյարիս* — պրոդյուսեր, Ջեյմս Քեմերոնի հետ
* 1997 — Տիտանիկ — պրոդյուսեր, Ջեյմս Քեմերոնի հետ
* 1990 — *Դիկ Թրեյսի* — համահեղինակ
* 1989 — *Սիրելիս, ես փոքրացրել եմ երեխաներին*— համահեղինակ
* 1987 — *Campus Man* — պրոդյուսեր

## Պարգևներ

** **Florida Film Critics Circle Awards** — Տիտանիկ
** **[[Ոսկե գլոբուս]]** — Տիտանիկ
** **[[MTV Movie Awards]]** — Տիտանիկ
** **Օսկար** — Տիտանիկ
** **Producers Guild of America** — Տիտանիկ
** **Nickelodeon Kid’s Choice Awards** — Տիտանիկ
** **Ժողովրդի ընտրություն** — Տիտանիկ

## Ծանոթագրություններ

Կատեգորիա:Ամերիկացի կինոպրոդյուսերներ
Կատեգորիա:Օսկարակիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Ամերիկացի պրոդյուսերներ
Կատեգորիա:Ամերիկացի գործարարներ
Բաց նամակ միջազգային հանրությանը

**Բաց նամակ միջազգային հանրությանը**, 1990 թվականի հուլիսի 27-ին «Նյու Յորք Թայմս» ամերիկյան օրաթերթում հրապարակված բաց նամակ-կոչ՝ ուղղված միջազգային հանրությանը։ Նամակը ստորագրվել էր Եվրոպայի, Կանադայի և ԱՄՆ-ի 133 նշանավոր գիտնականների և իրավապաշտպանների կողմից, որոնք իրենց  բողոքի ձայն էին բարձրացրել Բաքվում հայերի սպանությունների ու ջարդերի դեմ։

## Պատմություն
Բաց նամակը «Նյու Յորք Թայմսում»  հրապարակվել է 1990 թվականի հուլիսի 27-ին՝ Բաքվում հայերի ջարդերից վեց ամիս անց։ Նամակում բողոք է արտահայտվել Խորհրդային Ադրբեջանում  իշխանությունների կողմից հովանավորված հայերի ջարդերի դեմ և պահանջվում էր դրանց անհապաղ կանխարգելում, ինչպես նաև դապապարտում էին Ադրբեջանի կողմից Հայաստանի շրջափակումը։ Բողորքարկման նախաձեռնողները Ֆրանսիայի Հելսինկյան համաձայնագրերի  հանձնաժողովի և Փիլիսոփայության միջազգային ինստիտուտի (Փարիզ)  գիտնականների համատեղ նախաձեռնությունն էր։ Բաց նամակի տակ տորագրել  133 հայտնի իրավապաշտպաններ, գիտնականներ և հասարակական գործիչներ՝ Եվրոպայից, Կանադայից և ԱՄՆ-ից։

*Նամակում մասնավորապես նշվել է՝* 

## Ստորագրողներ
* Դևիդ Աարոն (Trustee, International League for Human Rights)
* Սըր Իսայա Բեռլին (Բոլոր հոգիների քոլեջ (Օքսֆորդ))
* Ուիլյամ Չայս (President of Wesleyan University)
* Ժակ Դերիդա (Philosophy, École Pratique des Hautes Études, Paris)
*  Լյուկ Ֆերրի(Philosophy, University of Rennes)
* Ալան Ֆինկելկրաուտ (Philosophy, Paris)
*  Հանս Գեորգ Գադամիր(Philosophy, University of Heidelberg)
* Անդրե Գլյուկսման (Philosophy, Paris)
* Վարդան Գրեգորյան(Բրաունի համալսարան)
* Յուրգեն Հաբերմաուս (Philosophy, University of Frankfurt)
* Ագնեշ Հիլլեր (Philosophy, The New School for Social Research)
* Բենջամին Հուկս (Գունավոր մարդկանց առաջընթացի ազգային ասոցիացիա)
*  Լեշեկ Կոլակովսկի(Philosophy, University of Paris IV, Sorbonne)
*  Էմանուել Լեվինաս(Philosophy, University of Paris IV, Sorbonne)
* Ադրիան Լիտտելտոն (History, Johns Hopkins Center for International Studies)
* Ժակ Պոլեյն (Philosophy, University of Paris VIII)
* Հիլարի Ուայտհոլլ Պատնեմ
* Պոլ Պիկյոր (Philosophy, University of Paris/Nanterre)
* Ռիչարդ Ռորտի (Philosophy, University of North Carolina)
* Ջերեմ Շեստակ(Chairman, International League for Human Rights)
* Շարլես Թեյլոր(Philosophy & Political Science, McGill University, Montreal)
* Ռայներ Վայխել (Philosophy, University of Heidelberg)
* Ռեջինալդ Զելնիկ (Professor of History, University of California at Berkeley)
* և ևս 110 մտավորական

## Տես նաև
*Արցախյան հակամարտություն
*Արցախյան ազատամարտ
*Բաքվի ջարդեր (1990)
*Սումգայիթի ջարդեր

## Ծանոթագրություններ

## Արտաքին հղումներ
*КАРАБАХСКИЙ КОНФЛИКТ: ИСТОКИ И ПРАВОВАЯ БАЗА (ЧАСТЬ 3)
*«Мятежный Карабах» — Отрывки из книги Виктора Кривопускова о событиях в Сумгаите — 1988 г

Կատեգորիա:Ադրբեջանական ԽՍՀ պատմություն
Կատեգորիա:Ադրբեջանի պատմություն
Կատեգորիա:Արցախյան հակամարտություն
Կատեգորիա:Հակահայկականությունն Ադրբեջանում
Կատեգորիա:Հայերը Բաքվում
Կատեգորիա:Ցեղասպանություն
Քրիստիանա Կուբրիկ

**Քրիստիանա Կուբրիկ** (ի ծնե՝ , ), գերմանացի դերասանուհի, պարուհի, նկարչուհի և երգչուհի։ Ծնվել է թատերական ընտանիքում։ 1958 թվականից մինչև ամուսնու մահը՝ 1999 թվականը, ամուսնացած է եղել ռեժիսոր Սթենլի Կուբրիկի հետ։

## Կենսագրություն
Քրիստիանա Հառլանը ծնվել է Գերմանիայում, 1932 թվականին, օպերային երգիչ Ֆրից Մորից Հառլանի և օպերային երգչուհի Ինհեբորգ Հառլանի դուստրն է, ռեժիսոր Ֆայթ Հառլանի զարմուհին է։ Ուսանել է դերասանական արվեստ և գործունեության սկզբում նշանակալի հաջողություններ է ունեցել թատերական բեմում։

1957 թվականին փոքր դեր է խաղացել Սթենլի Կուբրիկի «Փառքի արահետներ» ֆիլմի եզրափակիչ մասում։ Ֆիլմը նկարահանվել է Գերմանիայում։ Լուսագրերում նրա անունը գրվել է որպես Սյուզաննա Քրիստիան։ Նկարահանումներից կարճ ժամանակ անց դերասանուհին և ռեժիսորն ամուսնացել են։ Նրանք ունեցել են երկու դուստր՝ Անյան և Վիվիանը։ Քրիստիանան ունի ևս մեկ դուստր՝ Կատարինան, որը նրա առաջին ամուսնությունից է։ Անյան 2009 թվականին 50 տարեկանում մահացել է քաղցկեղից։

Ամուսնությունից հետո Հառլան-Կուբրիկը հեռացել է դերասանական գործունեությունից՝ իրեն նվիրելով գեղանկարչության պարապմունքներին։ Նրա եղբայր Յան Հառլանը եղել է Կուբրիկի բոլոր ֆիլմերի պրոդյուսերը «Բարրի Լինդոն» ֆիլմից (1975) հետո։ 1999 թվականին՝ Կուբրիկի մահից հետո, Յան Հառլանը դարձել է «Սթենլի Կուբրիկ։ Կյանք ֆիլմերում» վավերագրական ֆիլմի ռեժիսորը, որին Քրիստիանան լիարժեք մասնակցություն է ունեցել։ Սակայն նախագիծը ավարտին չի հասցվել։

## Ծանոթագրություններ

## Արտաքին հղումներ
* Official Website 
* Interview of Christiane Kubrick in *The Guardian*, 10 August 2010

Կատեգորիա:Գերմանացի դերասանուհիներ
Կատեգորիա:Գերմանացի նկարչուհիներ
Կատեգորիա:Գերմանացի կինոդերասանուհիներ
Կատեգորիա:Գերմանացի երգչուհիներ
Կատեգորիա:Գերմանացի պարուհիներ
Կատեգորիա:Կին արվեստագետներ
Կատեգորիա:Գերմանացի արվեստագետներ
Կատեգորիա:Սթենլի Կուբրիկ
Հելեն Քլարկ

**Հելեն Էլիզաբեթ Քլարկ** (, ), Նոր Զելանդիայի Լեյբորիստական կուսակցության առաջնորդ, Նոր Զելանդիայի վարչապետ 1999 թվականի դեկտեմբերի 5-ից մինչև 2008 թվականի դեկտեմբերի 18-ը։

## Կենսագրություն
Ծնվել է ֆերմերի և ուսուցչուհու ընտանիքում։ Օքլենդի համալսարանում սովորել է քաղաքագիտություն, 1973-1981 թվականներին նույն տեղում դասավանդել է։ 1973 թվականից Լեյբորիստական կուսակցության անդամ։ 1981 թվականին առաջին անգամ ընտրվել է խորհրդարան։ 1987-1989 թվականներին աշխատել Է Դեյվիդ Լոնգի, Ջեֆրի Պալմերի և Մայք Մուրի Լեյբորիստական կառավարություններում՝ սկզբում շինարարության նախարար, ապա՝ առողջապահության նախարար և փոխվարչապետ։ 1989 թվականին տեղի ունեցած խորհրդարանական ընտրություններում Ազգային կուսակցությունից կրած պարտությունից հետո Լեյբորիստական կուսակցությունը դարձել է ընդդիմություն։ 1993 թվականից մինչև 2008 թվականը Հելեն Քլարկը Լեյբորիստական կուսակցության առաջնորդն էր։

1999 թվականին Լեյբորիստական կուսակցությունը կոալիցիա է կազմել դաշինքի կուսակցության հետ, և Հելեն Քլարկը գլխավորել է կառավարությունը։ Նա զբաղեցրել է նաև մշակույթի նախարարի պաշտոնը։ Կողմ է Նոր Զելանդիայի ոչ միջուկային կարգավիճակի պահպանմանը, սոցիալական ապահովության համակարգի կատարելագործմանը։

2002 թվականին կոալիցիան փլուզվել է, և տեղի են ունեցել նոր ընտրություններ։ Նրանցից հետո լեյբորիստները կոալիցիա են կազմել Առաջադիմական կուսակցության հետ և կառավարություն ձևավորել ապագայի կուսակցության և Կանաչների աջակցությամբ։ 2003 թվականին Քլարկը դատապարտել է ներխուժումը նույն թվականին նա հայտարարել է, որ Նոր Զելանդիան հանրապետություն դարձնելը անխուսափելի է (ներկայում պաշտոնապես երկրի ղեկավար է համարվում Մեծ Բրիտանիայի թագուհին, որը ներկայացրել է գեներալ-նահանգապետը)։

2005 թվականի սեպտեմբերի 17-ին տեղի ունեցան հերթական խորհրդարանական ընտրությունները։ Այս անգամ լեյբորիստները ստացել են 50 տեղ՝ Ազգային կուսակցության 48-ի դիմաց, 121 տեղանոց խորհրդարանում։

2016 թվականի համար նա ՄԱԿ-ի զարգացման ծրագրի ղեկավարն է և ՄԱԿ-ի Գլխավոր քարտուղարի պաշտոնի թեկնածուն։

## Ծանոթագրություններ

## Արտաքին հղումներ
* Сайт премьер-министра Новой Зеландии

Կատեգորիա:Նոր Զելանդիայի վարչապետներ
Կատեգորիա:ՄԱԿ-ի պաշտոնյաներ
Կատեգորիա:Պետության կին ղեկավարներ
Կատեգորիա:Նորզելանդացի ֆեմինիստներ
Կատեգորիա:Նոր Զելանդիայի քաղաքական գործիչներ
Կատեգորիա:Կին վարչապետներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Կին նախարարներ
Կատեգորիա:Կառավարության կին ղեկավարներ
Կատեգորիա:BBC 100 կին
Կատեգորիա:Կուսակցությունների առաջնորդներ
Կատեգորիա:Արտաքին գործերի կին նախարարներ
Կորցրած օղակ

**«Կորցրած օղակ»** (), stop motion տեխնոլոգիայով ստեղծված լիամետրաժ  տիկնիկային անիմացիոն ֆիլմ։ Գլխավոր հերոսների դերերը հնչյունավորել են Հյու Ջեքմանը, Զոյի Սալդանան և Թիմոթի Օլիֆանտը։

## Սյուժե
Մուլտֆիլմը խիզախ հետազոտող Լեոնել Ֆրոստի մասին է, որը երազում է աշխարհին պատմել տարբեր լեգենդար մարդկանց մասին, որոնցից մեկը Լինկն է. նա մարդկանց կապում է իրենց նախնիների հետ։

## Հնչյունավորողներ

## Ստեղծում
2018 թվականի ապրիլի 25-ին հայտարարվում է, որ Laika-ն սկսել է նոր մուլտֆիլմի՝ «Հինգերորդ ֆիլմի» աշխատանքները։ Այն գրել և նկարահանել էին գլխավոր հերոսներ Քրիս Բալթերը, Հյու Ջեքմանը,  Զոյի Սալդանան,  Զաք Գալիֆիանակիսը։ Ֆիլմը պետք է նկարահանվեր Annapurna Pictures-ի հետ համագործակցությամբ, որը նույնպես պետք է զբաղվեր ներքին վարձույթի հարցերով։ 2018 թվականի մայիսի 7-ին հայտարարվում է,որ ֆիլմը պետք է անվանվի «Կորցրած օղակ» և լրացուցիչ դերասանների թվում կլինեն Սթիվեն Ֆրայը, Էմմա Թոմփսոնը, Թիմոթի Օլիֆանտը,  Մեթթ Լուկասը, Դեվիդ Ուիլյամսը, ՉինգՎալդես-Արանը, Արմիտա Արչին։

Ըստ տեղեկությունների, ֆիլմի արտադրությունը սկսվել է 2018 թվականի մայիսին, երբ Laika-ի նկարիչները 65 եզակի պատկերներով ավելի քան 110 դեկորացիա են պատրաստել նկարահանումների համար։

## Շահույթ
Մուլտֆիլմը ամենաբարձր վարձատրվող տիկնիկային մուլտֆիլմերի ցանկում զբաղեցնում է 17-րդ տեղը. Հյուսիսային Ամերիկայում՝ 16 649 539 դոլար, այլ երկրներում՝ 9 599 930 դոլար, միասին 26 249 469 դոլար ընդհանուր շահույթով։

## Քննադատություն
Ֆիլմը հիմնականում դրական գնահատականներ է ստացել կինոքննադատների կողմից։ Rotten Tomatoes կայքում ֆիլմն ունի 89% վարկանիշ, որը հիմնված է 155 քննադատների գրախոսության վրա, միջին գնահատականով 10-ից՝ 7.2

Metacritic կայքում ֆիլմը ստացել է 100 միավորից 68-ը, որը հիմնված է 30 գրախոսությունների վրա, որը համապատասխանում է «հիմնականում դրական կարծիքներ» կարգավիճակին։

## Ծանոթագրություններ

## Արտաքին հղումներ
AllMovie  AlloCiné

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 մուլտֆիլմեր
Կատեգորիա:2019 ֆիլմեր
Կատեգորիա:United Artists ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Տիկնիկային մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն նահանգում
Կատեգորիա:Ֆիլմեր, որոնց գործողությունները տեղի են ունենում 1886 թվականին
Անդյան որոր

**Անդյան որոր** (), որորների ընտանիքի թռչուն (Laridae): Անդյան որորը տարածված է Անդերի շրջանի երկրներում՝ Արգենտինայում, Բոլիվիայում, Չիլիում, Կոլումբիայում, Էկվադորում և Պերուում։ Այն բնադրում է լեռնային շրջաններում, ինչը անսովոր է որորների համար։

## Բնութագիր
Անդյան որորի մարմնի երկարությունը 45-48 սմ է, որով այս թռչունը երկու Ամերիկաներում համարվում է ավելի խոշոր թռչուն, քան սևագլուխ որորը։ Թռչնի գունավորումը՝ մուգ գլխով, մեջքը բաց մոխրագույն է, սև և սպիտակ փետուրները հաջորդում են իրար, թևերի ներսի կողմը նույնպես բաց մոխրագույն է։

## Տարածվածություն և վարք
Բնադրում են լեռներում, ծովի մակարդակից 3000 մետր բարձրությունների վրա։ Այն տարածքներում, որտեղ խիստ ձմեռներ են լինում, անդյան որորները ձմռանը չվում են ավելի ցածր տեղեր, երբեմն՝ մինչև ծովի ափերը։ Անդյան որորների խմբեր են հանդիպում Պերուի հարավում և Չիլիի հյուսիսում, սակայն այս բներ չեն կառուցում։ Նրանք բներ են կառուցում Ալտիպլանո սարահարթի վրա ծովի մակարդակից 4000 մետր բարձրության վրա, ինչպես նաև Արգենտինայի հարավում`ծովի մակարդակից 2000 մետր բարձրության վրա։ Բնադրում են փոքր խմբերով, երբեմն պարզապես զույգերով՝ նախընտրելով փոքր ջրամբարների մերձակա տարածքները։ Ի տարբերություն նման չափերի այլ որորների, նրանք հասնում են սեռական հասունության երկու, ոչ թե երեք տարի հետո։

Այս թռչունների սննդի հիմքը միջատներն ու ճիճուներն են։ Անդյան որորները հնարավորության դեպքում կարող են բռնել թռչող միջատներին, ինչպես նաև սնվում են մնացորդներով։

Բնության պահպանության միջազգային միությունը այս տեսակը ներառել է Հատուկ պահպանության մեջ՝ որպես քիչ մտահոգող տեսակ։

## Պատկերասրահ

Պատկեր:Andean Gull RWD4.jpg
Պատկեր:Andean Gull 01.jpg
Պատկեր:Andean Gull.jpg
Պատկեր:Chroicocephalus serranus Altiplano3 cropped.jpg
Պատկեր:Andean Gull (Chroicocephalus serranus) (4856951994).jpg
Պատկեր:Chroicocephalus serranus Altiplano2.jpg
Պատկեր:Chroicocephalus serranus Altiplano1.jpg
Պատկեր:Andean Gull (Chroicocephalus serranus) (4856332949).jpg
Պատկեր:Chroicocephalus serranus Altiplano3.jpg
Պատկեր:Chroicocephalus serranus Gaviota andina Andean Gull (17193665891).jpg
Պատկեր:Andean Gull (Chroicocephalus serranus) 2015-06-10 (8) (25456059617).jpg
Պատկեր:Chroicocephalus serranus, Geisers del Tatio, Región de Antofagasta, Chile.JPG
Պատկեր:Andean Gull RWD5.jpg
Պատկեր:Nidal, Playa las Machas, Arica.JPG
Պատկեր:Andean Gull El Tatio.jpg


## Ծանոթագրություններ

## Արտաքին հղումներ
* «The Birds of Ecuador» by Robert S. Ridgely & Paul Greenfield. Cornell University Press (2001), ISBN 978-0-8014-8722-4.
* 



Կատեգորիա:Ասիայի թռչուններ
Կատեգորիա:Հյուսիսային Ամերիկայի թռչուններ
Կատեգորիա:Որորներ
Ռայանի դուստրը

«**Ռայանի դուստրը»** (), կինոռեժիսոր Դևիդ Լինի ֆիլմը, որը թողարկվել է 1970 թվականին։

## Սյուժե
Իրադարձությունները տեղի են ունեցել Առաջին աշխարհամարտի տարիներին՝ արևմտյան Իռլանդիայի մի փոքրիկ գյուղում։ Տրակտորիստ Ռայանի դուստր Ռոզին՝ ով երազկոտ աղջիկ էր, սիրահարվում է դպրոցի  ոչ երիտասարդ ուսուցիչ Չարլզ Շոնեսին։ Չարզը ապարդյուն փորձում էր ապացուցել աղջկան, որ ինքը աղջկան չի կարող երջանկություն պարգևել։ Նրանք հարսանիք բեմադրում են, որից շատ չանցած Ռոզին հիասթափություն է ապրում իր չափավոր ընտանեկան կյանքից։ Որոշ ժամանակ անց տեղի անգլիական կայազոր է ժամանում նոր վարիչ մայոր Դորիանը, որը պատերազմի հերոս էր։ Երիտասարդների միջև սիրավեպ է սկսվում։ Այդ ժամանակ գյուղում հայտնվում են իռլանդացի հանրապետականներ, որոնք սպասում են ապստամբների համար գերմանական նավերի բեռնաթափմանը....

## Դերերում
* Ռոբերտ Միտչեմ — Չարլզ Շոնեսի
* Սառա Մայիլզ — Ռոզի Ռայան
* Տրեվոր Հովարդ—Հյու Կոլինզի հայրը
* Ջոն Միլս— Մայքլ
* Քրիստոֆեր Ջոնս —մայոր Ռենդոլֆ Դորիա
* Լեո Մակկերն— Թոմաս Ռայան
* Բարրի Ֆոստեր— Տիմ Օլիրի
* Ջերալդ Սիմ—Կապիտան Սմիթ
* Էվին Կռոուլի— Մորին Քեսիդի

## Պարգևներ և անվանակարգեր
* 1971 — 2 «Օսկար»՝ երկրորդ պլանի լավագույն դերասանի (Ջոն Միլս) և լավագույն օպերատորական աշխատանքի համար (Ֆրեդդի Յանգ), ինչպես նաև «լավագույն դերասանուհի» (Սառա Մայիլզ) և «լավագույն ձայն» (Գորդոն Մակկալում, Ջոն Բրամալ) անվանակարգեր։
* 1971 — 10 անվանակարգ BAFTA -ում. լավագույն ֆիլմ, ռեժիսուրա (Դևիդ Լին), դերասանուհի (Սառա Մայիլզ), երկրորդ պլանի դերասան (Ջոն Միլս), երկրորդ պլանի դերասանուհի (Էվին Կռոուլի), օպերատորական աշխատանք (Ֆրեդդի Յանգ), մոնտաժ (Նորման Սևիջ), նկարչի աշխատանք (Ստիվեն Գրայիմզ), կոստյումներ (Ջոսլին Ռիկկարդս), սաունդրեք (Ուինսթոն Ռայդեր, Գորդոն Մակկալլում)։
* 1971 — «Ոսկե գլոբուս» մրցանակ երկրորդ պլանի լավագույն դերասանի համար (Ջոն Միլս), ինչպես նաև անվանակարգեր՝ «լավագույն դրամատիկական դերասանուհի» (Սառա Մայիլզ) և «երկրորդ պլանի լավագույն դերասան» (Տրեվոր Խովարդ)։
* 1971 — ըստ ԱՄՆ–ի կինոքննադատների Ազգային խորհրդի՝ տարվա 10 լավագույն ֆիլմերից մեկն է։
* 1971 — «Դավիթ դի Դոնատելլո» մրցանակ՝ արտասահմանյան ֆիլմի լավագույն պրոդյուսերական աշխատանքի համար (Էնտոնի Խեիվլոկ–Ալլան)։
* 1971 — ԱՄՆ–ի ռեսիսորների Գիլդիայի մրցանակ անվանակարգ (Դևիդ Լին)։
* 1972 — «Գրեմմի» մրցանակ ֆիլմի լավագույն օրիգինալ երաժշտության համար անվանակարգ (Մորիս Ժար)։

## Արտաքին հղումներ
* 
* 

## Ծանոթագրություններ

Կատեգորիա:1970 ֆիլմեր
Կատեգորիա:1970-ականների անգլերեն ֆիլմեր
Կատեգորիա:MGM ֆիլմեր
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ֆիլմեր
Կատեգորիա:Դևիդ Լինի ֆիլմեր
Կատեգորիա:Օսկարակիրներ
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում 1917 թվականին
Կատեգորիա:1970-ականների բրիտանական ֆիլմեր
Յոզեֆ Իզենզեյե

**Յոզեֆ Իզենզեյե** (, ), գերմանացի իրավաբան-սահմանադրագետ և փիլիսոփա։

## Կենսագրություն
Ծնվել է 1937 թվականի հունիսի 10-ին Հիլդեսհայմում։ Ուսումնասիրել է իրավունք և փիլիսոփայություն Ֆրայբուրգ իմ Բրայսգաուում, Վիեննայում և Մյունխենում։ 1962-1970 թվականներին աշխատել է Էրլանգեն-Նյուրնբերգի համալսարանում, որտեղ նաև 1967 թվականին պաշտպանել է իր ատենախոսությունը «Օժանդակության սկզբունքը սահմանադրական իրավունքում. պետության և հասարակության հարաբերությունների կարգավորման հետազոտություն» (Subsidiaritätsprinzip und Verfassungsrecht: eine Studie über das Regulativ des Verhältnisses von Staat und Gesellschaft) թեմայով։ 1970 թվականին ստացել է «սահմանադրական և վարչական իրավունք» և «հարկային իրավունք» առարկաների դասավանդման արտոնագիր։

## Ծանոթագրություններ

Կատեգորիա:Իրավունքի փիլիսոփաներ
Կատեգորիա:20-րդ դարի իրավաբաններ
Կատեգորիա:21-րդ դարի իրավաբաններ
Կատեգորիա:Սաարի համալսարանի դասախոսներ
Կատեգորիա:Բոննի համալսարանի դասախոսներ
Կատեգորիա:Այխշտատ-Ինգոլշտադտ կաթոլիկ համալսարանի դասախոսներ
Կատեգորիա:Ոչ գեղարվեստական գրողներ
Կատեգորիա:Գերմանացի սահմանադրագետներ
Կատեգորիա:Սահմանադրական իրավունքի գերմանացի մասնագետներ
Կատեգորիա:Գերմանացի իրավաբաններ
Կատեգորիա:Գերմանացի փիլիսոփաներ
Լուիս Բակալով

**Լուիս Էնրիկես Բակալով** (, ), արգենտինացի և իտալացի կոմպոզիտոր։ Հայտնի է որպես ֆիլմերի երաժշտության հեղինակ։

## Կենսագրություն
Լուիս Բակալովը ծնվել է Բուենոս Այրեսում, հրեաների ընտանիքում, սակայն նա հուդայականություն չի դավանել։  Նրա հայրական պապն ու տատը բանաթ բուլղարացիներ էին, ովքեր գաղթել էին Արգենտինա։

1967 թվականին առաջադրվել է «Օսկար» մրցանակի`«Լավագույն երաժշտական ադապտացիա» կատեգորիայում`«Ավետարանը ըստ Մաթևոսի» ֆիլմի համար, իսկ մրցանակի է արժանացել 1996 թվականին «Փոստատար» ֆիլմի համար` «Ֆիլմի լավագույն երաժշտություն» կատեգորիայում։

1970-ական թվականների սկզբին աշխատել է իտալական New Trolls, Osanna и Il Rovescio della Medaglia խմբերի հետ։

Վերջին տարիների Բակալովը երաժշտություն էր գրում երգչախմբերի և նվագախմբերի համար, ներառյալ նրա Misa Tango-ն, որը նրա հայրենի Արգենտինայի տանգոյի ռիթմերի իսպանական հարմարեցումն է։

2005 թվականից աշխատել է «Orchestra della Magna Grecia» դիրիժոր` իտալական Տարանտոյում։ Մահացել է 2017 թվականի նոյեմբերի 15-ին Հռոմում, 84 տարեկանում։

## Ֆիլմերի երաժշտություն

* 1960 — Banda del buco
* 1961 — Սև Միլան
* 1962 — Երկու լեգեոներներ
* 1963 — Կարոտ
* 1964 — Ավետարանը ըստ Մաթևոսի
* 1965 — Միլիոն դոլլար
* 1965 — Այսօր, վաղը, մյուս օրը
* 1966 — Ջանգո
* 1966 — Ոսկե փամփուշտ
* 1972 — Մեծ մենամարտ
* 1974 — Ամերիկայում կվերականգնեմ կագը և կվերադառնամ
* 1980 — Կանանց քաղաքը
* 1983 — Սեր առաջին հայացքից
* 1983 — Սիրո արվեստը
* 1988 — Սիրելի Գորբաչով
* 1995 — Փոստատարը
* 1995 — Բուհտա Էսմերալդա
* 1996 —Ինձ լավություն արա
* 1997 — Լեհ գեղեցկուհին
* 1997 — Հրադադար
* 1999 — Սիրո հաղորդագրություն
* 1999 — Դարի երեխաները
* 2001 — Ազատ անկում
* 2003 — Սպանել Բիլին
* 2006 — Հանգիստ Դոնը
* 2007 — Կարավաջո
* 2012 — Ջանգոն ազատված

## Ծանոթագրություններ

## Արտաքին հղումներ
* Профиль  на сайте Moskva.fm
* Mfiles

Կատեգորիա:BAFTA մրցանակի դափնեկիրներ
Կատեգորիա:Արգենտինացի կոմպոզիտորներ
Կատեգորիա:Իտալացի դաշնակահարներ
Կատեգորիա:Իտալացի դիրիժորներ
Կատեգորիա:Իտալացի կոմպոզիտորներ
Կատեգորիա:Արգենտինացի դաշնակահարներ
Կատեգորիա:Կաթվածից մահացածներ
Լիթլ Էգ նավահանգստի գործողություններ

**Լիթլ Էգ նավահանգստի գործողություններ** (), Ամերիկայի Միացյալ Նահանգներում (Ամերիկյան հեղափոխության ժամանակ) 1778 թվականի հոկտեմբերի 15-ին հարավային Նյու Ջերսիում տեղի ունեցած ճակատամարտ։ Լոյալիստները սպանեցին մոտավորապես 50 քնած հայրենասերների՝ սվիներով հարձակվելով նրանց վրա։ Սպանությունը տեղի է ունեցել Չեսթնաթ Նեքի ճակատամարտից հետո, մեկ շաբաթվա ընթացքում։ Բրիտանացիների արշավանքը նպատակ է ունեցել ճնշելու կապերավոր անձանց, ովքեր այդ տարածքն օգտագործել են որպես հենակետ՝ բրիտանական նավերի վրա հարձակվելու ու նրանց բեռները առգրավելու համար։

## Նախաբան

Բրիտանական բանակի սպա՝ կապիտան Պատրիկ Ֆերգյուսոնը, ղեկավարել է Չեսթնաթ Նեքի արշավանքը, որը տեղի է ունեցել Մալիկա գետի ափին։ Նպատակ է հետապնդել առգրավելու կապերավոր անձանց կողմից հափշտակված պաշարները և կանխել նրանց՝ քաղաքը՝ որպես հենակետ օգտագործելու փորձերը։ Նրանք փորձել են կանխել նաև առգրավված ապրանքների ուղարկումը Վալիյ Ֆորգում գտնվող գեներալ Վաշինգտոնին։

Իշխան Կազիմիր Պուլավսկուն և նրա կողմից ստեղծված ուժերին հրամայվել էր կասեցնել Ֆերգյուսոնի արշավանքը։ Ֆերգյուսոնի տարածքը լքելուց մեկ օր հետո Պուլավսկու զորագունդը՝ երեք հետևակի, ձիերի երեք զորքերի և մեկ հրետանային ջոկատի ուղեկցությամբ հասնում է Չեսթնաթ Նեք։ Բայց նրանց առաջխաղացմանը խանգարել է Ֆերգյուսոնի՝ երկաթապատման աշխատանքները, որը իրականացվում էր Բաթսթո նահանգում և կանխում Մալիկա գետի մոտ կապերավորների վրա հարձակումը։ Երկուստեք ուժերը դիմակայել են մեկ շաբաթ։

## Հարձակում
thumb|Սպանվածների հուշաքար
Պուլասկու զորքը բաղկացած էր հիմնականում դասալիքներից և մի շարք օտարերկրյա արկածախնդիրներից։ Նրանք, հասանելով Լիթլ Էգ նավահանգիստը (ներկայիս Տուկերտոնի մոտակայքը), անմիջապես ագարակում ճամբար են կառուցում։

Գալուստ Գուստավ Ջուլիետը, ով դասալիք էր, գտնում է Ֆերգյուսոնին և տեղեկություններ հայտնում Պուլասկու զորքի մասին։ Նա  հայտնում է, որ Պուլասկու զորքի բարոյականությունը բավականին ցածր է, իսկ անվտանգություն՝ գրեթե գոյություն չունի։ Ֆերգյուսոնը  իր 250 լավագույն տղամարդկանց անմիջապես նստեցնում է նավակները և մթության մեջ ուղևորում տասը մղոն հեռավորության վրա գտնվող այժմյան Օսբորնյան կղզին։ Նա առաջնորդում է իր մարտիկներին երկու մղոն դեպի հետևակային ռազմաճակատի առաջապահ ուղեկալ, որը կազմված էր հիսուն տղամարդկանցից, և որոնք գտնվում էին հիմնական ճամբարից մի փոքր հեռու։ Լուսաբացին Ֆերգյուսոնը հարձակման հրաման է արձակում։ Նա գերեվարում է ընդամենը հինգ ռազմագերիների և սպանում գրեթե 50 տղամարդու։

Վերջապես Պուլասկին իր հեծյալ զորքով հարձակման է անցնում և Ֆերգյուսոնին ստիպում նահանջել դեպի իր նավակները՝  մարտի դաշտում թողնելով մի քանի մարդկանց, ովքեր հետո ընկնում են Հայրենասեր գաղութարարների ձեռքը։

## Ժառանգություն
*Ճակատամարտի վայր հանդիսացող ֆերմերային հողը մշակվել է որպես Երկրային Ակումբի կալվածքներ. գաղութային ագարակի մի փոքրիկ տարածք պահպանվել է Հոլլիբրուկ Դրայվայի և Սեդարբրուկի նրբանցքի միջև ընկած հողատարածքում։
*Պուլասկու հուշարձանը տեղակայված է Պուլասկու բլրի վրա՝ Լիթլ Էգ նավահանգստի Խորհրդավոր կղզում։

## Ծանոթագրություններ

**Information adapted from Boatner's *Landmarks of the American Revolution'', 1992 ed.
*

Կատեգորիա:ԱՄՆ-ի ճակատամարտեր
Կատեգորիա:Նյու Ջերսի 1778 թվական
Ջեքի Վելասկես

**Ժակլին Դևեթ «Ջեքի» Վելասկես-Գոնսալես** (, ), ամերիկացի երգչուհի և դերասանուհի։ Աշխատել է «Alta Vista», «Briante», 
«Myrrh Records», «Sony Music Latin», «Word Records», «A’postrophe», «Inpop Records» լեյբլների հետ։

## Կենսագրություն
Ժակլին Դևեթ Վելասկեսը ծնվել է 1979 թվականի հոկտեմբերի 15-ին Միացյալ Նահանգների Տեխաս նահանգի Հյուսթոն քաղաքում` լատինամերիկյան ծագմամբ ամուսինների ընտանիքում, որոնք բաժանվել են 2000 թվականին։ Ժակլինն ունի 4 եղբայր և 1 քույր` Ջուլիան Վելասկեսը, Մարիո Վելասկեսը, Մինդի Վելասկեսը և Դիոն Վելասկեսը։

9 տարեկան հասակում, անհայտ պատճառներով, Ժակլինը կորցրել է լսողությունը։ Ավելի ուշ աղջկա լսողությունը վերադարձել է, և այդ ժամանակվանից ի վեր նրա հետաքրքրվածությունը դեպի երաժշտություն սկսել է ավելանալ։

## Գործունեություն
Ջեքին իր երաժշտական գործունեությունն սկսել է 1992 թվականին և մինչև 2012 թվականը թողարկել է անգլալեզու և իսպանալեզու 18 երաժշտական ալբոմ։

2003-2011 թվականներին նկարահանվել է կինոյում։

## Անձնական կյանք
2003-2005 թվականներին Ջեքին ամուսնացած է եղել երաժիշտ Դարեն Պոտակի հետ։

2006 թվականի դեկտեմբերի 17-ից Ջեքին ամուսնացել է երկրորդ անգամ։ Նրա ամուսինն է երաժիշտ Նիկ Գոնսալեսը։ Զույգն ունի երկու որդի` Զիլենդ Դևիդ Գոնսալեսը (ծնված 2007 թվականի նոյեմբերի 3-ին) և Սորեն Արթուր Գոնսալեսը (ծնված 2009 թվականի փետրվարի 20-ին)։

## Ծանոթագրություններ

Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Ստեփան Միքայելյան

**Ստեփան Հովհաննեսի Միքայելյան** (), հայ մանկագիր-բանաստեղծ։ Հայաստանի գրողների միության անդամ (1984)։

## Կենսագրություն
Ստեփան Միքայելյանը ծնվել է 1937 թվականի սեպտեմբերի 9-ին, Լենինականում։ 1980 թվականից եղել է Հայաստանի գրողների միության Գյումրիի բաժանմունքի պրոպագանդայի բյուրոյի հրահանգիչ։ Պարբերաբար տպագրվել է գրական մամուլում։ Հրատարակել է մանկական բանաստեղծական 10 ժողովածու։ Թարգմանվել է վրացերեն, ռուսերեն և ուկրաիներեն։

## Երկեր
* Ամպե ձին, Երևան, 2007։
* Կատվի դասը, 1990։
*Շատն ու քիչը։ [Բանաստեղծություններ], 1985։
* Պապը գնաց մանկապարտեզ, Երևան, 1976։
* Գայանեի օճառը, Երևան, 1972։
* Ով կասի, Երևան, 1969։

## Պարգևներ
* ՀՀ մշակույթի նախարարության Ոսկե մեդալ, 2012
* ՀՀ վարչապետի շնորհակալագիր, 2011
* ՀՀ մշակույթի նախարարության պատվոգիր, 2009
* ՀԳՄ Վախթանգ Անանյանի անվան մանկապատանեկան գրականության մրցանակ՝ «Տատի շալը» ժողովածուի համար, 2008
* ՀԳՄ «Գրական վաստակի համար» մեդալ, 2007

## Ծանոթագրություններ

Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ բանաստեղծներ
Կատեգորիա:Հայ մանկագիրներ
Կատեգորիա:Հայաստանի գրողների միության անդամներ
Սպիտակամորթ ոզնի

:*Չշփոթել *'սպիտակափոր** կամ **արևելաեվրոպական ոզնու** հետ։''

**Սպիտակամորթ, քառամատ** կամ **աֆրիկյան սպիտակափոր ոզնի''' () կաթնասունների դասի աֆրիկյան ոզնիների ցեղի տեսակ:։

Մարմնի երկարությունը 15-ից 22 սմ, մարմնի քաշը 350-700 գրամ, բայց կախված  տարիքից կարող է հասնել 1200 գրամի։ Էգերը սովորաբար ավելի մեծ են, քան արուները։ Ոտքերը կարճ են, պոչը սովորաբար մոտ 2,5 սմ երկարություն ունի, քիթը լայն է, իսկ աչքերը՝ փոքր։ Յուրաքանչյուր թաթ ունի չորս մատ։ Ականջները և աչքերը կլորացված են։ Ասեղները ծածկում են ամբողջ մեջքը։ Մկանները ու թաթերը ասեղներ չունեն։.

Գույնը հաճախ տարբերվում է, բայց ընդհանուր առմամբ նրաք ունեն շագանակագույն կամ մոխրագույն մորթիներ։ Մարմինի նեքևի հատվածը՝ փորիկը, սպիտակ է, դեմքը՝ շագանակագույն, ոտքերը և որովայնը մոխրագույն։ Մարմինը ծածկված է ասեղներով՝ 5-ից 17 մմ երկարությամբ, իսկ գլխի վերին մասում ավելի երկար։ Ասեղները կարող են ունենալ տարբեր գույներ, բայց սովորաբար հիմքը միշտ սպիտակ են:.

Տեսակը տարածված է Սահարայից հարավ, Մավրիտանիայում, Սենեգալում, Նիգերիայում, Սուդանում, Եթովպիայում։ Սպիտակամորթ ոզնին գերադասում է խոտածածկ ապրելավայրերը կամ թեթև անտառները՝ ծովի մակարդակից մինչև 2000 մետր բարձրության վրա։ Ապրում են չոր և քարքարոտ սավաններում, խուսափում են խիտ անտառներից։

Սպիտակամորթ ոզնին վարում է միայնակ գիշերային կենսակերպ։ Սովորաբար, անհրաժեշտության դեպքում, տեղաշարժվում է գետնին, կարող է բարձրանալ և լողալ։ Կենդանիները շատ ակտիվ են, քայլում են են մի քանի կիլոմետր սնունդ փնտրելու համար։ Ուտում են միջատներ, ճիճուներ, խխունջներ, սարդեր և նույնիսկ փոքր անողնաշարավորներ։ Դիմացկուն է թունավորումների դեմ և կարող է նույնիսկ ուտել կարիճներ և թունավոր օձեր:Ամռանը   տևում է վեց շաբաթ, միջավայրի բարձր ջերմաստիճանի և սննդի պակասի ուղղորդությամբ:.

Սովորական հնչյունները, որոնք ոզնիները hանում են հանգիստ ժամանակ, նման են խռմփոցների և ծիծաղի, բայց երբ հարձակվում են, սպիտակամորթ ոզնիները կարող է բարձրաձայն ճչալ, բացի այդ արուները հնչյուններ են հնչեցնում՝ զուգավորման ժամանակ էգերին գրավելու համար:.

Թշնամու հետ հանդիպելիս ոզնին սովորաբար լարում է հետևի մկանները, կծիկները տեղափոխելով մանգաղը, իսկ հետո մարմինը գնդակի է վերածում ՝ պաշտպանելով վերջույթներն ու գլուխը։ Եթե հարձակումը շարունակվի, այն կարող է սկսվել կտրուկ շարժումներ կատարել ՝ փորձելով հարվածել հարձակվողին, միևնույն ժամանակ պաշտպանվել։ Բնական թշնամիներն են ՝ բորենիները, շնագայլերը, բվերը,արջերը։

## Ծանոթագրություններ

Կատեգորիա:Աֆրիկայի կաթնասուներ
Կատեգորիա:Ոզնիներ
Բաց թող և մոռացիր

«**Բաց թող և մոռացիր**» («Բաց թող և մոռացիր»-ի ռուսերեն տարբերակը) 2013 թվականի Դիսնեյի անիմացիոն ֆիլմից երգ, որը «Սառցե սիրտ» ալբոմից է։ Բառերն ու երաժշտությունը գրել են ամուսիններ Ռոբերտ Լոպեսը և Քրիստեն Անդերսոն-Լոպեսը։ Մուլտֆիլմում երգը կատարել է Էլզան, որը բարձրաձայնել է ամերիկացի դերասանուհի և երգչուհի Իդինա Մենզելը (Աննա Բուտուրլինան՝ ռուսերեն նկարահանումներում)։

Նաև Ռոբերտ Լոպեսը և Անդերսոն-Լոպեսը գրել են այս երգի փոփ տարբերակը (կրճատված բառերով), որը ձայնագրվել է Դեմի Լովատոյի կողմից, և որի վրա նկարահանվել է տեսահոլովակ։

Բացի այդ, այս երգի տարբերակները առնվազն 24 այլ լեզուներով ձայնագրվել են տարբեր երկրներում ֆիլմի թողարկումների համար։

Երգը զբաղեցրել է 5-րդ տեղը ամերիկյան Billboard Hot 100 աղյուսակում և արժանացել է ինչպես Ակադեմիայի մրցանակին, այնպես էլ ֆիլմի համար լավագույն երգի համար (2014 թ.) և Գրեմմի մրցանակին`կինոյի, հեռուստատեսության կամ այլնի համար գրված լավագույն երգի համար։

Ըստ Ֆոնոգրամմա արտադրողների միջազգային ֆեդերացիայի, 2014 թվականին «Let It Go» (կրկին կատարեց Իդինա Մենզելի) երգը թվայնորեն վաճառվեց 10.9 միլիոն օրինակով՝ դառնալով այդ տարվա հինգերորդ ամենավաճառված թվային երգը։

## Քավեր տարբերակ
* Բրիտանացի երգիչ Ալեքս Բոյերի քավեր տարբերակը, որը ձայնագրվել է «One Voice» մանկական երգչախմբի հետ համատեղ, ճանաչվել է ՅուԹյուբի 2014 թվականի լավագույն փոփ շապիկը։

## Ծանոթագրություններ

## Հղումներ
* 
* 

Կատեգորիա:2013 երգեր
Կատեգորիա:Դեմի Լովատոյի երգեր
Վտանգավոր կապեր (ֆիլմ, 1988)

**«Վտանգավոր կապեր»** (), Սթիվեն Ֆրիրզի առաջին ֆիլմն է՝ նկարահանված Հոլիվուդի համար։ Էկրանավորումը՝ Քրիստոֆեր Հեմփթոնի, գրված է Շոդերլո դը Լակլոյի համանուն վեպի մոտիվներով (1782)։ Ֆիլմը ցուցադրվել է 1988 թվականին, նույն վեպի այլ էկրանավորման հետ գրեթե միաժամանակ։ Ֆիլմը հիացրել է կինոքննադատներին և «աստղեր» դարձրել երիտասարդ դերասաններ Քիանու Ռիվզին և Ումա Թուրմանին ։

## Սյուժե
Սցենարիստը շատ մանրակրկիտ հետևել է Քրիստոֆեր Հեմփթոնի պիեսի սյուժեին, սակայն ինքը պիեսը մի շարք սկզբունքային սյուժետային տարբերություններ ունի Շոդերլո դե Լակլոյի վեպից։

XVIII դար. Երկու բանսարկուներ՝ մարկիզ դե Մերթեյը և վիկոնտ Դե Վալմոնը դավեր են նյութում, որպեսզի գայթակղեն և մոլորեցնեն երիտասարդ Սեսիլ Վոլանժին՝ իրենց թշնամու հարսնացուին։ Զուգահեռ Վալմոնը սիրահարվում է տիկին Դե Տուրվելին և խորամանկ քայլերով փորձում գրավել նրան։  Չնայած նրան, որ Տուրվելը փոխադարձաբար է պատասխանում նրան, մարկիզ Դե Մերտեյը խափանում է նրանց կապը և Դանսենին հարձակման է հրահրում Վալմոնի դեմ։ Վերջինս մահանում է մենամարտի ժամանակ. Մարկիզան ենթարկվում է բարձրագույն հասարակության օստրակիզմին, երբ ողբերգության մեջ նրա դերը բացահայտվում է։

## Դերերում
* Գլեն Քլոուզ — Մարկիզա դե Մերտեյ
* Ջոն Մալկովիչ — Վիկոնտ դե Վալմոն
* Միշել Պֆայֆեր —Մադամ դե Տրուվել
* Սվուսի Կյորց — Մադամ դե Վոլանժ
* Ումա Թուրման —Սեսիլ դե Վոլանժ
* Քիանու Ռիվզ — Շեվալիե Դանսենի
* Միլդրեդ Նեթվիկ— Մադամ դե Ռոզմոնդ
* Փիտեր ԿապալդիПитер Капальди — Ազոլան

## Մրցանակներ և անվանակարգեր
### Պարգևներ

* 1989 — Օսկարի 3 մրցանակ լավագույն դեկորացիա (Ստյուարտ Կրեյգ,  Ջերարդ Ջեյմս),կոստյում (Ջեյմս  Էչիսոն ) և ադապտացված սցենարի համար (Քրիստոֆեր Հեմպտոն)։
* 1990 —  BAFTA-ի 2 մրցանակ. երկրորդ պլանի կանացի լավագույն դերի համար (Միշել Պֆայֆեր) և  ադապտացված սցենարի համար (Քրիստոֆեր Հեմպտոն)։
* 1990 — «Բոդիլ» կինոմրցանակ՝ ոչ եվրոպական լավագույն ֆիլմի համար:.
* 1990 — Սեզար կինոմրցանակ՝ լավագույն արտասահմանյան ֆիլմի համար։
* 1989 — Ժոզեֆ Պլատոյի մրցանակ՝ լավագույն արտասահմանյան ֆիլմի համար։

### Անվանակարգեր
* 1989 — Օսկարի 4 անվանակարգ. կանացի լավագույն դերի համար (Գլեն Քլոուզ),երկրորդ պլանի կանացի լավագույն դերի համար  (Միշել Պֆայֆեր), երաժշտություն (Ջորջ Ֆենտոն) և լավագույն (Նորմա Հեյման,Հենկ Մունջան)։
* 1990 —  BAFTA-ի 8 անվանակարգ. լավագույն ռեժիսուրա ( Սթիվեն Ֆրիրզ), կանացի դեր (Գլեն Քլոուզ), օպերատորի աշխատանք (Ֆիլիպպ Ռուսսելո), երաժշտություն (Ջորջ Ֆենտոն), կոստյում (Ջեյմս Էչիսոն), նկարիչ (Ստյուարտ Կրեյգ), մոնտաժ (Միկ Օդսլի) և գրիմ (Ժան-Լյուկ-Ռուսսե)։

## Արտաքին հղումներ
* 
* 

## Ծանոթագրություններ

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1980-ականների դրամա ֆիլմեր
Կատեգորիա:1988 ֆիլմեր
Կատեգորիա:Warner Bros. ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսիայում նկարահանված ֆիլմեր
Գույների գործարան

**Գույների գործարան** (), փոփ արվեստի ինտերակտիվ արվեստի ցուցահանդես` սենյակային չափերի վառ ինստալյացիներով, որոնցից յուրաքանչյուրը նվիրված է գունային մի կոնցեպտի։ 2017 թվականին ութ ու կես ամիս այն գործել է Սան Ֆրանցիսկոյում, իսկ այժմ գործում է Նյու Յորքում և Հյուսթոնում։

Գույների գործարանը մեջբերվում է որպես «Ինստագրամի թանգարանների» մեկը. արվեստի ժամանակավոր ցուցադրությունները նախատեսված են ավելի երիտասարդ լսարանի համար, նախագծված են լուսանկարվելու (հատկապես` ինքնալուսանկարի) և Ինստագրամում և այլ սոցիալական ցանցերում կիսվելու համար։ Դրա համահիմնադիր Ջորդան Ֆերնին հանրայնորեն դեմ է արտահայտվել Գույների գործարանի` Ինստագրամի թանգարան լինելու մտքին, շեշտելով, որ իր նպատակն է եղել «ստեղծել մի բան, որը հաճելի կլինի զգալ, այլ ոչ թե լուսանկարել»։

Գույների գործարանում ցուցադրվել են արվեստագետներ Ջասոն Փոլանի, Լակվենա Մակիվերի, Մոլի Յանգի, Թոշա Սթիմեյջի և Թոմ Սթայթի աշխատանքներից։ Ցուցանմուշները ներառում են գունավոր փուչիկներով լցված դահլիճներ և լուսավոր պարային սրահներ, ինչպես նաև` ամբողջ ցուցացրահում տեղադրված են տեսախցիկներ` լուսանկարելու համար։

## Պատմություն
Գույների գործարանը հիմնադրվել է 2017 թվականի օգոստոսին, միջոցառումների կազմակերպիչ-բլոգեր Ջորդան Ֆերնիի, նկարիչ Լեա Ռոզենբերգի և դիզայներ Էրին Յանգի կողմից։ Այն ի սկզբանե նախատեսված է եղել որպես 15 ինստալյացիաներից բաղկացած 3.7 կմ մակերեսով և մեկ ամիս տևողությամբ ցուցահանդես, որի հովանավորներն էին Alaska Airlinesը և Method Soap-ը։ Իր ժողովրդականության շնորհիվ Սան Ֆրանցիսկոյի ցուցադրությունն ընդհանուր առմամբ երկարաձգվել է ութ ու կես ամսով։

2018 թվականի հունիսին և հուլիսին Գույների գործարանը համագործակցել է Կուպեր Հյուիթի, Նյու Յորքի Սմիթսոնյան դիզայնի թանգարանի հետ` ցուցադրելու համար «Մանհեթենի գունավոր զբոսանքը» բացօթյա գեղարվեստական ինստալյացիան, որի ժամանակ գետինը ներկվել է մի քանի գույներով, որոնցից յուրաքանչյուրըժի նմուշը վերցվել է Մանհեթենի տարբեր փողոցներից։

2018 թվականի օգոստոսին Գույների գործարանը վերաբացվել է որպես 16 իստալյացիաների 1.9 կմ քառակուսի մակերեսով ժամանակավոր ցուցահանդես Նյու Յորքի Սոհո թաղամասում, որը հովանավորներն են Maybelline-ը և Gymboree-ն։

## Պատկերասրահ

Mark at the Color Factory (phone) (49400703761).jpg
Mark at The Color Factory (phone) (49400704241).jpg
Mark at The Color Factory (phone) (49400904957).jpg
Mark in the ball pit (phone) (49400226518).jpg
Meg Elison Ribbon Photo.jpg
The Color Factory (phone) (49400704051).jpg
The Color Factory (sic) (49400469846).jpg


## Տես նաև
* Պիցցայի թանգարան
* Պաղպաղակի թանգարան

## Ծանոթագրություններ

## Արտաքին հղումներ
* 

Կատեգորիա:2017 հիմնադրումներ ԱՄՆ-ում
Կատեգորիա:2017 հիմնադրված թանգարաններ
Կատեգորիա:Նյու Յորքի թանգարաններ
Դունհայ կամուրջ

**Դունհայ**  կամ **Արևելաչինական ծովի կամուրջ** (), Արևելաչինական ծովի Հանչժոուան ծովածոցի վրա գտնվող կամուրջ՝ Չինաստանի ափամերձ հատվածում։ Այն միացնում է մայրցամաքային Շանհայը և ծովային նավահանգիստ Յանշանը, որը գտնվում է նույնանուն կղզեխմբի վրա։ Այն համարվում է աշխարհում երկրորդը իր երկարությամբ՝ տրանսօվկիանոսային Շանհայ - Նինբո կամուրջից հետո։ Կամուրջը S2 (Շանհայ-Լուչաոգանգ) արագ երթևեկությունների մայրուղու մի մասն է։



## Բնութագրեր
ձախից|մինի
Երկարությունը կազմում է 32,5 կմ։ Շինարարության ավարտման պահից մինչև 2008 թ. մայիսի 1-ը, երբ բացվեց Շանհայ-Նինբո կամուրջը ՝ 35,6 կմ երկարությամբ, այն այս տեսակի ամենաերկար կամուրջն էր։ Կամուրջը կորաձև է (S-աձև)։ Լայնությունը կազմում է  31,5 մ, ունի 6՝ երեք երկկողմանի երթևեկությամբ գոտիներ։ Կամուրջի վրա տրանսպորտի տեխնիկական արագությունը 80 կմ/ժամ է։

Կառուցվածքային առումով այն բաղկացած է երեք մասից․ մայրցամաքային՝ Շանհայի  հատված, որը ձգվում է Լիանգան Դադաո փողոցի հատումից մինչև   Լուչաոգան ամբարտակ (3,7 կմ), Լուչաոգան-Դաուգույի  ծովային հատված (25.3 կմ), կղզեխմբի Դաուգույ և Փոքր Յանշանի կղզիների միջև գտնվող հատված ( 3,5 կմ), որն ավարտվում է Յանշան նավահանգստով։ Մեծամասամբ կամուրջը իրենից ներկայացնում է ոչ մեծ բարձրությամբ վիադուկ, և բարձր  ծովային հատված 420 մետր երկարությամբ՝օվկիանոսային նավերի անարգել անցումն ապահովելու համար։

Կամուրջի նախագծային արժեքը 11,8 միլիարդ յուան  է (1,6 միլիարդ ԱՄՆ դոլար).:

## Ծանոթագրություններ



## Արտաքին հղումներ
* Official site in Chinese 
* Pictures of the Donghai Bridge
* Exciting Donghai Bridge and New Habor City
* Про мост на сайте viewofchina.ru
Մարկ Սլեն թանգարան

**Մարկ Սլեն թանգարան** () թանգարան, որը գտնվում է Բելգիայի Բրյուսել քաղաքում, որը նվիրված է բելգիացի կոմիքս նկարիչ Մարկ Սլենի աշխատանքներին. վերջինս հայտնի է «Ներոնի արկածները», Piet Fluwijn en Bolleke և De Lustige Kapoentjes շարքերով։ Այն գտնվում է բելգիական Comic Strip Center շենքի դիմաց և սպասարկվում է Բրյուսել-Կոնգրես երկաթուղային կայարանի կողմից։

## Պատմություն
Թանգարանը հանրության համար բացվել է 2009 թվականի հունիսի 19-ին, Մարկ Սլենի և Բելգիայի թագավոր Ալբերտ II-ի մասնակցությամբ։
Թագավորը իր պատանեկության տարիներին Ներոնի երկրպագուն էր, և նա և իր եղբայրը` Բելգիայի թագավոր Բոդուենը հոլանդերեն են սովորել` Ներոն կարդալով։

Դրա գտնվելու վայրը խորհրդանշական է, քանի որ Մարկ Սլենն իր կարիերան որպես ծաղրանկարիչ սկսել է 1947 թվականին, «De Nieuwe Gids» թերթում աշխատելով, որի գրասենյակը գտնվում էր նույն փողոցում։ Առաջին շենքը կառուցել են ճարտարապետներ Ֆերնանդ Բրունֆաութը և նրա որդին՝ Մաքսիմ Բրունֆաութը։

## Ցուցահանդես
Թանգարանը կառավարվում է Մարկ Սլեն հիմնադրամի կողմից։ Այդ ցուցանմուշները բնօրինակ արվեստի գործեր և հուշագրություններ են, որոնք արվել են Մարկ Սլենի կողմից, ինչպես նաև` անդրադարձ իր երկար և բազմակողմանի կարիերաին, այդ թվում` նրա վավերագրություններին, որը նա թողարկել է բելգիական Allemaal Beestjes հեռուստաշոուի համար Մոտավորապես 15.000 գծագրեր որոնք արխիվացվել են նկուղում և հասանելի են ժամանակավոր ցուցանմուշների համար։

Թանգարանն ունի երեխաների համար նախատեսված ընթերցանության անկյուն։ Կարելի է գնել նաև Սլենի գրքերից։ Պատմություններից մեկը` Het Spook uit de Zandstraat («Ուրվականը Զանդսթրասից»), թարգմանվել է անգլերեն, ֆրանսերեն և գերմաներին և որպես հուշանվեր հասանելի է զբոսաշրջիկների համար։
Թանգարանում կազմակերպվում են նաև ժամանակավոր ցուցահանդեսներ։

Թանգարանը բաց է ամեն օր, 11:00-13:00 և 14:00-18:00, բացի երկուշաբթի օրերից։

## Մարկ Սլեն թանգարանի երթուղի
Թանգարանը Բրյուսելում կազմակերպում է հատուկ զբոսաշրջային երթուղիներ, որոնց մեջ ընդգրկվում են հիմնականում այն տեղանքները, որոնք հայտնվել են Ներոնի մասին կոմիքսների ալբոմներում։ Այդ վայրերից են Սև աշտարակը, Արդարության պալատը, Չապել եկեղեցին, Սաբլոնը, Կենտրոնական կայարանը, Գրան Պլասը և Միզող տղան։

1996 թվականին հայտնվեց Սլինի «Հողե փողոցի ուրվականը» կոմիքսային ալբոմը, որը տեղավորված էր այն շենքում, որտեղ այժմ գտնվում է թանգարանը։ 2009 թվականին թանգարանը կրկին թողարկեց ալբոմը։ Դիրկ Ստալլաերտը նկարեց նոր կազմ թանգարանի ֆոնին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2009 հիմնադրումներ Բելգիայում
Կատեգորիա:2009 հիմնադրված թանգարաններ
Կատեգորիա:Բրյուսելի թանգարաններ
Գիշերային բազե

**Գիշերային բազե** կամ **կարմրավուն բազե** (), բազեների ցեղի գիշատիչ թռչուն։

Այս տեսակը տարածված է Կենտրոնական և Հարավային Ամերիկայում, Մեքսիկայի հյուսիսից մինչև Արգենտինայի հարավ, ինչպես նաև Տրինիդադ կղզի։

Ոչ մեծ թռչուն է, որոնց էգերը ունեն մոտ 30 սմ երկարություն, իսկ արուները՝ 23 սմ։ Հիմնական գույնը՝ սև, սպիտակ և կարմիր գույների համադրություն է։ Սև փորը շերտավորված է լայնակի սպիտակ շերտերով։ Ի տարբերություն շրջանի բնակավայրի թռչունների, նա ունի նման գունավորում և գերադասում է որս անել հենց երեկոյան ժամերին։ Սննդի հիմքը չղջիկներն են, փոքր թռչունները և խոշոր միջատները։

## Ենթատեսակներ
Գիշերային բազեն  (*Falco rufigularis*) ընդգրկում է երեք ենթատեսակ՝

* *F. rufigularis petoensis* - տարածված է Մեքսիկայի հյուսիսից մինչև Էկվադորի հարավ,
* *F. rufigularis rufigularis* - Կոլումբիայի արևելքից մինչև Գայանա և Տրինադա, իսկ հարավից՝ Բրազիլիայի հարավ և Արգենտինայի հյուսիս-արևելք,
* *F. rufigularis ophryophanes* - Բոլիվիայի արևելքում, Բրազիլիայի հարավում, Պարագվայում և Ագենտինայի հյուսիս-արևմուտքում։

## Պատկերասրահ

Պատկեր:Bat Falcon (Falco rufigularis) (7222542612) (cropped).jpg
Պատկեր:Falco rufigularis-Argentina-4.jpg
Պատկեր:Falco rufigularis (2719168499).jpg
Պատկեր:Halcón Golondrina (Falco rufigularis).jpg
Պատկեր:Bat Falcon Falco rufigularis (43246545872).jpg
Պատկեր:Falcões Cauré (14382043672).jpg
Պատկեր:Bat Falcon 2015-06-06 (3) (26444810408).jpg


## Ծանոթագրություններ

## Արտաքին հղումներ
* *Falco rufigularis* (англ.). *The IUCN Red List of Threatened Species*.
Փիթեր Գիլմոր

**Փիթեր Հոուարդ Գիլմոր** (անգլ.՝ Peter Howard Gilmore , ), Սատանայի եկեղեցու քրմապետ։ Փիթեր Գիլմորը ծնվել ու մեծացել է Նյու Յորքում։ Պատանեկության հասակում նա հաճախ է այցելել Դժոխային խոհանոց թաղամասն, իսկ 1980 թվականին, տեղափոխվել ու բնակություն է հաստատել այնեղ։ Տասներեք տարեկան հասակում նա ընթերցեց Սատանայի աստվածաշունչն ու Սատանայի եկեղեցին նկարագրեց որպես «մոտիվացնող փիլիսոփայական ուժ իր կյանքում»։

## Գործունեություն
Երկար ժամանակ եղել է Սատանայի եկեղեցու անդամ, միաժամանակ հանդիսանալով դեթ մետալ ժանրի «Acheron» սատանիստական ռոք խմբի անդամ, 2001 թվականին Բլանշ Բարթոնը՝ Անտոն ԼաՎեյի (կազմակերպության հիմնադիր, ով մինչև կյանքի վերջը (1997) հանդիսացել է եկեղեցու քրմապետ) կինը, Վինսենթ Քրոուլիի Սատանայի եկեղեցու քրմապետի դերը ստանձնելու առաջարկի պաշտոնական մերժումից հետո, պաշտոնական կերպով քրմապետի հաստիքն իր լիազորությամբ հանձնում է Գիլմորին և նրա կնոջը՝ Փեգի Նադրամիային։

Որպես Սատանայի եկեղեցու ներկայացուցիչ, Փիթեր Գիլմորը սատանիզմի վերաբերյալ շատ ռադիո և հեռուստատեսային հարցազրույցների մասնակցեց, ինչպիսիք են օրինակ՝ The History Channel-ը, BBC-ն, Syfy Universal-ը, Բոբ Լարսոնի քրիստոնեական ռադիոհաղորդումը և այլն։

1989 թվականին, կնոջ՝ Փեգի Նադրամիայի հետ, հեղինակեցին «Սև Բոց» սատանայական ամսագիրը, որը մինչև օրս էլ հրատարակվում է։ 2005 թվականին դարձել է ԼաՎեյան սատանիզմի «Սատանայի աստվածաշունչ» գրքի նոր ներածության հեղինակը, իսկ նրա սատանիզմի մասին պատմող հոդվածը ներառվել է «Կրոնի և բնության հանրագիտարան»-ում։

## Մատենագիտություն
* *Peter Gilmore*. Satanism // The Encyclopedia of Religion and Nature. — L., NY.: Thoemmes Continuum, 2005. pp. 1483–1484. ISBN 1-84371-138-9
* *Peter Gilmore*. The Satanic Scriptures  / Foreword by Blanche Barton, Biographical sketch by Peggy Nadramia, Illustrated by Timothy Patrick Butler. — Scapegoat Publishing, 2007. ISBN 978-0-9764035-9-3, ISBN 978-0-9764035-7-9

## Ծանոթագրություններ

## Արտաքին հղումներ
* Փիթեր Գիլմորի հարցազրույցը 
* «Քարտեզ մոլորվածների համար», Փիթեր Գիլմոր
* Փ. Գիլմոր, « The Satanic Scriptures» (հատված)
* Սատանայի եկեղեցու պաշտոնական կայքէջ (англ.) 

##### Հարցազրույց անգլերեն լեզվով
* Endemoniada
* New York Press
* The Devil’s Advocates — հոդված, նվիրված 6/6/06.

Կատեգորիա:Ամերիկացի կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Ամերիկացի աթեիստներ
Սպիտակակտուց ագռավ

**Սպիտակակտուց ագռավ** (), ագռավների ընտանիքի թռչուն, որը տարածված է Սողոմոնյան կղզիներում (կղզեխումբ)։

## Բնութագիր
Սպիտակակտուց ագռավն անտառային ոչ մեծ թռչուն է (40-41 սմ երկարությամբ) կարճ պոչով։ Գլուխը համեմատաբար մեծ է։ Կտուցը փղոսկրյա է, մուգ վերջավորությամբ՝ հզոր, կլորացած սև վերջավորությամբ։ Կտուցի հիմքում կան կտրտված փետուրներ։ Փետուրը փայլուն է, սև, մանուշակագույն շողերով, գլխին ունի կանաչամանուշակագույն երանգ։ Ոտքերը սև են։ Փորը մոխրագույն-սպիտակ։

Սպիտակագլուխ ագռավի մերձավոր ազգականը համարվում է հսկա ագռավը (Corvus fuscicapillus), սակայն արտաքինից նրանք տարբերվում են միմյանցից` փետուրնորի չափսով և գույնով։

Այն ապրում է ծառերի վրա փոքր խմբերով, ուտում է տարբեր միջատներ և պտուղներ։ Այն ապրում է անտառների խիտ հատվածներում, թռիչքի ժամանակ սպիտակագլուխ ագռավը թռչում է հնարավորինս ծառերի պսակներին մոտ։

Թռիչքը «դողում» է՝ կարճ թևերը արագ թափահարելով, որոնք թռչունը մի փոքր պահում է մարմնից ներքև։

Այս թռչունի վարքագծի վերաբերյալ տեղեկատվության պակաս կա։

Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես քիչ մտահոգող տեսակ։

## Կենսակերպ և տարածվածություն
Այս տեսակը բնակվում է Շուազյոլ կղզիներում, Սանտա Իզաբելում և Սողոմոնյան կղզիների կղզեխմբից Գուադալկանալում։

## Ձայն
Սպիտակագլուխ ագռավի ձայնը նման է Ավստրալիայի ագռավի (Corvus orru) հնչեցրած ձայնին, բայց ավելի բարձր տոնայնությամբ և ավելի արագ՝ «աո-օո-օ»-ի արձագանքով։

## Ծանոթագրություններ

## Գրականություն
* BirdLife International 2012. ''Corvus woodfordi''. The IUCN Red List of Threatened Species. Version 2014.3. . Downloaded on 18 November 2014.
* 
* Sylvia Bruce Wilmore. Crows, jays, ravens and their relatives. — T.F.H. Publications, 1979. — Всего страниц: 208
* John M. Marzluff, Tony Angell, Paul R. Ehrlich. In the Company of Crows and Ravens. — Yale University Press, 2007. — Всего страниц: 408
Պիցցայի թանգարան

**Պիցցայի թանգարան** (), պիցցայի թեմայով արվեստի փոփ ցուցահանդես է, որը տեղի է ունեցել Բրուքլինում, Նյու Յորքում, 2018 թվականի հոկտեմբերի 13-ից մինչև նոյեմբերի 16-ը։ Պիցցայի թանգարանը, որն այլ կերպ հայտնի է MoPi անվամբ, 6 շաբաթում ընդունել է ավելի քան 25.000 այցելու։ Պիցցայի թանգարանում ցուցադրված են պիցցայի ավելի քան 25 տարբեր սիրահարների ստեղծած արվեստի գործեր։ «Պիցցայի փսիխոդելիկ սրահ» վերնագրով ցուցադրությունը համակարգվել է RJ Supa of Yours, Mine, and Ours պատկերասրահի կողմից և ներառել է Սառա Բահբահի, Հեյն Քոհնի, Ադամ Փարքեր Սմիթի աշխատանքներից։ Ցուցադրվել է նաև Էնդրյու Վ. Ք.-ի պատրաստած պիցցան` կիթառի տեսքով։ Թանգարանում ցուցադրվում են պիցցայի 70 տուփեր` Գինեսի աշխարհի ռեկորդակիր Սքոթ Վիեներսի պիցցայի տուփերի հավաքածուից։

Պիցցայի թանգարանը Բրոքլինում լուսաբանվում էր Nameless Network լրատվամիջոցի կողմից : Քարիմ Րահման ոգեշնչվել է Լիբանանի քարանձավային համակարգից, որն իր հերթին ներշնչանք էր դարձել թանգարանի «Պանրի քարանձավ».   :

Ցուցադրությանը նախորդած միջոցառումը տեղի է ունեցել Նոր թանգարանում։

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:Պիցցա
Կատեգորիա:Ցուցահանդեսներ
Քլիֆ Ռոբերտսոն

**Քլիֆֆորդ Փարքեր Ռոբերտսոն III** (, ), ամերիկացի դերասան, «Օսկար» մրցանակի դափնեկիր «Չարլի» ֆիլմում կատարած դերի համար։

## Կենսագրություն
Քլիֆ Ռոբերտսոնը ծնվել է 1923 թվականի սեպտեմբերի 9-ին Կալիֆորնիա նահանգի Սան Դիեգո քաղաքում, Օդրի Ռոբերտսոնի և Քլիֆորդ Փարքեր Ռոբերտսոնի ընտանիքում։

Սովորել է Էնտիոչ քոլեջում և կարճ ժամանակ աշխատել է որպես լրգարող։

1969 թվականին ստացել է «Օսկար» մրցանակ *տղամարդու լավագույն դերակատարում* անվանակարգում «Չարլի» ֆիլմում Չարլի Գորդոնի դերը կատարելու համար։

Եղել է Բեռլինի 39-րդ միջազգային կինոփառատոնի ժյուրիի անդամ։

Մահացել է 2011 թվականի սեպտեմբերի 10-ին Նյու Յորքի իր տանը, իր 88-ամյա տարեդարձից մեկ օր անց։

### Անձնական կյանք
1957 թվականին Քլիֆ Ռոբերտսոնն ամուսնացել է դերասան Ջեք Լեմոնի նախկին կնոջ՝ Սինթի Սթոունի հետ։ Նրանք ունեցել են մեկ դուստր։ Ամուսնալուծվել են 1960 թվականին։

1966 թվականին Ռոբերտսոնն ամուսնացել է Դինա Մերիլի հետ, որի հետ նույնպես ունեցել է դուստր՝ Հիզերը (մահացել է քաղցկեղից 2007 թվականին)։ Նրանք ամուսնալուծվել են 1986 թվականին։

Դերասանի հոբբին եղել է ավիացիան։ Ռոբերտսոնը վարել է De Havilland Tiger Moth բիոպլան, Messerschmitt Bf.108 Taifun մոնոպլան, Supermarine Spitfire կործանիչ

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հոլիվուդյան փառքի ծառուղի